stanford-oval/wikipedia huggingface dataset:
קרל פאלמר

| --- | --- |

 לידה:  20 במרץ 1950 (בן 74) ברמינגהאם, הממלכה המאוחדת 
 שם לידה:  Carl Frederick Kendall Palmer 
 מוקד פעילות:  הממלכה המאוחדת 
 תקופת הפעילות:  מ-1964 
 סוגה:  רוק, רוק מתקדם 
 שפה מועדפת:  אנגלית 
 כלי נגינה:  מערכת תופים, מרימבה, גלוקנשפיל, temple block, משולש, flexatone, Pollard Syndrum, mark tree, tam-tam, double bass drum pedal, צ'יימס, רוטוטום, טימבלס, טימפני, דולצימר 
 www.carlpalmer.com
 פרופיל ב-IMDb
 
קרל פאלמר (באנגלית: Carl Palmer; נולד ב-20 במרץ 1950), הוא מתופף ממוצא בריטי. רבים הגדירו את פאלמר כאחד מהמתופפים הגדולים ברוק המתקדם של שנות ה-60 וה-70 של המאה ה-20.
פאלמר נודע בעיקר בזכות חברותו בלהקת אמרסון, לייק ופאלמר (ELP) ואף היה חבר בלהקות The Crazy World of Arthur Brown, אטומיק רוסטר ואסיה.
ביוגרפיה > עד לשנות ה-80

קרל פאלמר נולד בברמינגהאם שבבריטניה. העיסוק במוזיקה היה נפוץ במשפחתו, ופאלמר נחשף לתחום מגיל צעיר. בצעירותו התנסה בנגינה על כלים שונים, ולבסוף בחר בתופים.
בתור נער נהג פאלמר לנגן יחד עם תקליטי ג'אז, כאשר המתופף באדי ריץ' השפיע עליו יותר מכל. פאלמר החל להתפרנס ממוזיקה כבר בגיל צעיר, והיה חבר במספר להקות שונות. ב-1969 קיבל הצעה להצטרף ללהקת The Crazy World of Arthur Brown. הלהקה זכתה להצלחה מסוימת, אך פאלמר לא היה מרוצה ועזב זמן קצר אחר כך כשהקים עם וינסנט קריין את להקת אטומיק רוסטר, אשר זכתה גם היא להצלחה ולביקורות אוהדות.
במהלך 1970 פנו לפאלמר קית' אמרסון וגרג לייק, אשר חיפשו מתופף להרכב חדש. פאלמר לא חבר אליהם באופן מיידי, אך לאחר שתם חוזה ההקלטות שלו עבור אטומיק רוסטר, הוא הצטרף והלהקה החדשה, אמרסון, לייק ופאלמר החלה לפעול. פאלמר לא התנסה קודם לכן ברוק מתקדם, אך גישתו לסגנון הייתה חיובית.
הלהקה פרצה לתודעה בהופעה בפסטיבל האי וייט של 1970, וזכתה להצלחה רבה, למרות ביקורות שליליות של חלק מהמבקרים. מאז הוציאה הלהקה לאור אלבומים רבים וקיימה סיבובי הופעות רבים ברחבי עולם. היא התפרקה בשנת 1979.
ביוגרפיה > משנות ה-80

פאלמר הקים להקה חדשה בשם PM, אך ללא הצלחה. ב-1981 קיבל פאלמר הצעה מסטיב האו, שפרש מלהקת יס, להקים להקה חדשה. פאלמר הסכים והם הקימו את להקת "אסיה". פאלמר עזב אותה ב-1987.
אמרסון, לייק ופאלמר התאחדו בתחילת שנות ה-90, והוציאו את האלבום Black Moon ב-1992. שנה אחר כך חלה פאלמר במחלה שפגעה ביכולות התיפוף שלו, והוא נאלץ לעבור ניתוח. לאחר כמה סיבובי הופעות, הלהקה התפרקה שוב.
סגנון אישי

קרל פאלמר נחשב לאחד המתופפים החשובים בתולדות הרוק. בנוסף ליכולת התיפוף ששובחה על ידי מבקרי המוזיקה, הוא נודע גם ביצירתיות שלו. הוא הלחין ועיבד קטעים רבים עבור להקות שונות ואף הלחין קונצ'רטו לתזמורת וכלי הקשה.
פאלמר נהג להשתמש בכלי הקשה מלודיים ב-ELP וגם בכלי הקשה אלקטרונים שתרמו לתדמית של חברי ELP כ"חלוצי טכנולוגיה".
הערות שוליים

↑  קרל פאלמר, אתר allmusic.com
| --- | --- |
בקרת זהויות :  BnF: cb14034015b (data)  GND: 1170429203  ISNI: 0000 0001 0969 5302  LCCN: nr90009708  MusicBrainz: 3bd93b58-d3da-4c3c-a92f-823d8539942b  NKC: ola2002151903  NTA: 073679879  SNAC: w6vx2r7w  VIAF: 49423004   WorldCat (עם VIAF): 49423004
רוברט מ. פירסיג

| --- | --- |

רוברט מ. פירסיג
 לידה:  6 בספטמבר 1928 מיניאפוליס, ארצות הברית 
 פטירה:  24 באפריל 2017 (בגיל 88) South Berwick, ארצות הברית 
 מקום לימודים:  אוניברסיטת שיקגו, אוניברסיטת בנראס ההינדית, אוניברסיטת מינסוטה, בית ספר בלייק 
 מוסדות:  אוניברסיטת מונטנה 
 תחומי עניין:  ספרות, פילוסופיה 
 עיסוק:  סופר, מחבר רומנים, פילוסוף, אוטוביוגרף 
 מדינה:  ארצות הברית 
 יצירות ידועות:  זן ואמנות אחזקת האופנוע, ליילה: חקירה על אודות המידות 
 פרסים והוקרה:  מלגת גוגנהיים 
 
רוברט מיינרד פירסיג (באנגלית: Robert M. Pirsig;‏ 6 בספטמבר 1928 - 24 באפריל 2017) היה פילוסוף וסופר אמריקאי, שנודע בזכות ספרו הראשון, "זן ואמנות אחזקת האופנוע" (1974). הספר מתאר בקווים כלליים את רעיונותיו של פירסיג על איכות, בדרך של סיפור אוטוביוגרפי בעיקרו, על מסעם של אדם ובנו על אופנוע לרוחב צפון אמריקה, בלוויית חברים. הספר הוא רב-מכר עד עצם היום הזה. ב-1974 זכה פירסיג במלגת גוגנהיים כדי לאפשר לו לכתוב את ספר ההמשך "ליילה: חקירה על אודות המידות" (1991), שדן בנושא של המטאפיזיקה של האיכות.
פירסיג היה ילד מחונן, עם מנת משכל של 170 בגיל 9. הוא הוקפץ מספר כיתות, דבר שיחד עם גמגום יצר חוויה קשה של ילדות בבית הספר. פירסיג התחיל את לימודיו הגבוהים באוניברסיטת מינסוטה ב-1943. אחרי שנשר מהלימודים שם, ואחרי שרות צבאי בקוריאה, הוא חזר כדי לקבל תואר ראשון ב-1950. לאחר מכן למד באוניברסיטה ההינדית בבנארס שבהודו, כדי להמשיך לחקור את פילוסופיית המזרח. ב-1954 נישא לננסי אן ג'יימס. לזוג נולד בן ראשון, כריס, ב-1956; ובן שני תאודור (טד), ב-1958.
תוך שהוא מתפרנס מעבודות מזדמנות ומהוראת כתיבה, פירסיג בילה את השנים 1960–1963 בכניסה ויציאה מבתי חולים לחולי נפש. הוא טופל בנזעי חשמל. פירסיג התגרש מננסי ב-1978, והתחתן עם ונדי קימבול מאוחר יותר באותה שנה. לזוג נולדה בת, נל, ב-1981.
פירסיג פרסם רק מעט מחוץ לשני הספרים העיקריים שלו ונמנע מחשיפה ציבורית. הוא שט בספינתו לעיתים קרובות באוקיינוס האטלנטי וחי גם בשוודיה, בבלגיה ובאנגליה. ב-1979 נדקר למוות כריס, בנו הראשון של פירסיג, שמילא תפקיד חשוב בספר "זן ואמנות אחזקת האופנוע", במהלך שוד בסן פרנסיסקו.
רזא סאפיניה

| --- | --- |

ציר איראן בישראל, רזא סאפיניה, מגיע לבית הנשיא חיים ויצמן ברחובות ביום העצמאות, 1950.
 לידה:  1897 תבריז, איראן 
 פטירה:  לא ידוע
 מדינה:  שושלת פהלווי 
 
רָזָא סַאפִינְיָה (בפרסית: رضا صفی‌نیا; 1893 – לא ידוע) היה דיפלומט איראני. שירת כשגרירהּ של שושלת פהלווי בממלכת עיראק וכציר שלה בישראל.
ביוגרפיה

רזא סאפיניה נולד בשנת 1893 בתבריז, בתקופת השושלת הקאג'ארית. הוא למד עריכת דין ובשנת 1934 מונה לדיפלומט איראני מטעם שושלת פהלווי, בבאקו שברפובליקה הסובייטית הסוציאליסטית האזרית, שהייתה אז תחת ברית המועצות. מאוחר יותר היה יועץ לענייני איראן במוסקבה. בשנת 1948 מונה ליועץ בבגדאד ולנציג באו"ם בוועדה לאמנה למניעה וענישה של רצח עם. עד מרץ 1950 היה אחראי על יחסי ציבור במשרד החוץ האיראני.
ממרץ 1950 עד יולי 1951 עמד בראש הנציגות האיראנית המיוחדת, בין תל אביב וירושלים. ב-6 במרץ 1950, במהלך חופשת הנורוז של המג'לס, כיננה הממשלה האיראנית בטהראן יחסים דיפלומטיים עם ממשלתו של דוד בן-גוריון. ב-15 במרץ 1950, ממשלת איראן הכירה בפועל על הכרתה בממשלת ישראל בכך ששלחה את רזה סאפיניה כנציג מיוחד. ביולי 1951 הידרדרו היחסים הדו-צדדיים בין ישראל לאיראן. השגרירות הכללית האיראנית בתל אביב נסגרה והיה על רזא סאפיניה לשוב מירושלים.
החלטה זו הייתה ככל הנראה תוצאה של הבטחת מצרים כי נסיגתה תסייע לאיראן בבית הדין הבין-לאומי לצדק (ICJ). חברת הנפט האנגלו-פרסית תבעה פיצויים בגין הלאמת תעשיית הנפט האיראנית. מדינות ערב הציעו לתמוך באיראן בסכסוך זה, דבר אשר הוסדר עם יציאתה של איראן מההסכם עם ישראל. יחסים מתחת לשולחן המשיכו דרך שווייץ.
הערות שוליים

↑  Iran Extends De Facto Recognition to Israel, is Second Near East State to Do So
↑  Swiss court orders Israel to pay up for Iranian oil
| --- | --- |
בקרת זהויות :  VIAF: 315542069   WorldCat (עם VIAF): 315542069
קרל פרידריך לואיס דוברמן

| --- | --- |
אין תמונה חופשית
 לידה:  2 בינואר 1834 אפולדה, הרפובליקה הפדרלית של גרמניה 
 פטירה:  9 ביוני 1894 (בגיל 60) אפולדה, הרפובליקה הפדרלית של גרמניה 
 מדינה:  הדוכסות הגדולה של סקסוניה-ויימאר-אייזנך 
 
אנדרטת דוברמן בעיר אפולדה בגרמניה
כלב דוברמן בשנת 1909, כ-15 שנה לאחר מותו של דוברמן
קרל פרידריך לואיס דוברמן (בגרמנית: Karl Friedrich Louis Dobermann; למעשה טוברמן; ‏2 בינואר 1834 – 9 ביוני 1894) היה מגדל כלבים וגובה מס (אנ') יליד אפולדה (אנ'), אשר יצר את גזע הכלבים דוברמן פינצ'ר. הוא החל במלאכה בעיר אפולדה, בסביבות שנת 1890.
דוברמן אשר שירת כגובה מס וניהל את בית המחסה לחיות בית באפולדה, ביקש ליצור כלב עבודה ושירות, אשר יגן עליו בעת עבודתו, בעיקר מפני שודדים. מאחר שהייתה לו גישה לגזעי כלבים רבים, הוא הרביע את אלה שסבר כי יביאו ליצירת גזע כלבים חזק, נאמן, אינטליגנטי ובה בעת עז. לאחר מותו נקרא הגזע שיצר על שמו - "דוברמן פינצ'ר", אם כי, עם הזמן, הושמטה המילה "פינצ'ר", המתאימה בעיקר לטריירים.
רזארטה סמאיה

| --- | --- |
אין תמונה חופשית
 לידה:  23 במרץ 1984 (בת 40) שקודרה, אלבניה 
 מוקד פעילות:  אלבניה אלבניה
 תקופת הפעילות:  מ-2008
 סוגה:  פופ רוק 
 
רזארטה סמאיה (באלבנית: Rezarta Smaja; נולדה ב-23 במרץ 1984) היא זמרת אלבנית.
קורות חייה

סמאיה נולדה ב-23 במרץ 1984 בשקודרה שבאלבניה. את הקריירה המוזיקלית שלה החלה בלהקות רוק שונות בהן הייתה חברה ובאירועי שירה שונים בעיר הולדתה. לאחר שהשתתפה בתחרות Ethet, התפרסמה רבות באלבניה ומחוצה לה. סמאיה הופיעה לראשונה בפסטיבלי אי קנגס במהדורתו ה-51 עם השיר "Ti", וסיימה במקום השביעי. בשנה שלאחר מכן חזרה לאירוע, ביצעה את "Në sëngës" והגיעה פעם נוספת למקום השביעי. גם במהדורה ה-53, כששרה את "Më råbe", דורגה במקום השביעי. בשנה העוקבת עלתה למקום הרביעי לאחר שהופיעה עם "Dashuri në përjetësi" – דואט עם קלודיאן קאצ'ני. לאחר הפסקה קצרה מהפסטיבל, נמנתה פעם נוספת בין רשימת המשתתפים במהדורה ה-60 עם "E jemja nuse". היא הגיעה למקום השלישי.
באוקטובר 2022 רשות השידור האלבנית דיווחה כי סמאיה עתידה להשתתף במהדורה ה-61 של פסטיבלי אי קנגס עם השיר "N'Eden". ב-28 באוקטובר אושר באופן רשמי שיטת ההצבעה של האירוע: שלושת המקומות הראשונים יבחרו כרגיל על ידי חבר השופטים, אך הזוכה בפסטיבל לא יהפוך לנציגה הרשמי של אלבניה באירוויזיון באופן אוטומטי. הנציג הלאומי לאירוויזיון יבחר על ידי מערכת הצבעה נפרדת מזו הקודמת, בהתאם לקולות הציבור בלבד. מכיוון שנחשפו רק שלושת המקומות הראשונים בפסטיבל, לא ידוע לאיזה מקום הגיעה סמאיה.
הערות שוליים

↑  "Rezarta Smaja, biography". Teksteshqip.
↑  "Albania: Festivali i Këngës #51". eurovisionworld. נבדק ב-2022-08-24.
↑  "Albania: Festivali i Këngës #52". eurovisionworld. נבדק ב-2022-08-24.
↑  Adams, William Lee (2022-09-11). "Albania: Report says RTSH will add televote to Festivali i Këngës 61". wiwibloggs (באנגלית אמריקאית). נבדק ב-2022-10-28.
רוסריו פלורס

| --- | --- |

 לידה:  4 בנובמבר 1963 (בת 60) מדריד, ספרד 
 סוגה מועדפת:  פופ לטיני 
 מדינה:  ספרד 
 תקופת הפעילות:  מ-1992 
 בן או בת זוג:  Pedro Lazaga (31 במרץ 2006–?)  Carlos Orellana (1991–1999)  Enrique San Francisco (1987–1990) 
 פרסים והוקרה:  מדליית הזהב על הצטיינות באמנות יפה (ספרד) (2020)  פרס גראמי הלטיני למפעל חיים (2022) 
 http://www.rosarioflores.info
 פרופיל ב-IMDb
 
רוסריו פלורס (בספרדית: Rosario Flores; נולדה ב-4 בנובמבר 1963) היא שחקנית קולנוע וזמרת ספרדית.
ביוגרפיה

פלורס נולדה ב-4 בנובמבר 1963 במדריד, ספרד. היא בת למשפחה של זמרים, אחותה לוליטה פלורס (אנ') ואחיה אנטוניו פלורס (אנ') הם זמרים ספרדים מפורסמים.
יש לה בת מחבר שלה לשעבר, קרלוס אורלאנה ובן.
בשנת 1989 שיחקה בסדרת הדרמה המשטרתית "Brigada Central" בתור איירין. בין סרטיה שיחקה גם בסרט זוכה האוסקר "דבר אליה" משנת 2002, מאת הבמאי והתסריטאי פדרו אלמודובר.
ראול נורדלינג

| --- | --- |

 לידה:  11 בנובמבר 1882 פריז, צרפת
 פטירה:  1 באוקטובר 1962 (בגיל 79) פריז, צרפת
 מדינה:  שוודיה שוודיה
 מקום מגורים:  צרפת פריז, צרפת
 ידוע בשל:  "האיש שהציל את פריז"
 השכלה:  תיכון ז'אנסון-דה-סאי 
 מקצוע:  דיפלומט
 תפקיד:  קונסול שוודיה בפריז
 תקופת כהונה:  1905 - 10 במאי 1958
 פרסים והוקרה:  צלב גדול של לגיון הכבוד (1962)  צלב המלחמה 1939-1945  מדליית זהב של החברה לעידוד הקדמה 
 
ראול נורדלינג (בשוודית: Raoul Nordling; ‏11 בנובמבר 1882 - 1 באוקטובר 1962) היה איש עסקים ודיפלומט שוודי. הוא נולד בפריז ובילה שם את מרבית חייו.
חייו

אביו של נורדלינג, קרל גוסטב נורדלינג (Carl Gustav Nordling), הגיע לפריז משוודיה בסוף שנות השבעים של המאה התשע עשרה, והקים מפעל לעיסת נייר בשם "גוסטב נורדלינג". נורדלינג למד בבית הספר התיכון ז'אנסון-דה-סאי (lycée Janson-de-Sailly), ולאחר מכן הצטרף למפעל של אביו, שלבסוף עמד בראשו. הוא התמנה לסגן הקונסול (vice-consul) בפריז ב־1905 בגיל 24 בשנת 1917, התמנה לקונסול, וב-1926, לאחר מות אביו, מונה לקונסול הכללי של שוודיה (consul-general).
למרות היותו שוודי במוצאו, חש עצמו נורדלינג מעל הכל כ"אזרח פריז". הוא דיבר צרפתית הרבה יותר משדיבר שוודית, עד כדי כך שהיה צריך ללמוד את שפת הלאום שלו כאשר יצא לשוודיה כבחור צעיר להשלים את שירותו הצבאי.
במשך חייו היווה נורדלינג דמות מפתח ביחסים שבין צרפת לשוודיה, אולם הוא זכור בעיקר בזכות מאמציו לתווך בין הכוחות הצרפתיים לבין הנאצים בתקופת הכיבוש והשחרור של פריז בתקופת מלחמת העולם השנייה. הוא מילא תפקיד מפתח גם בהבטחת הגישה של הצלב האדום לשבויי המלחמה, ובזמן המרד הצרפתי ב-19-24 באוגוסט 1944 הוא ניהל משא ומתן עם הגנרל הגרמני דיטריך פון קולטיץ כדי לנסות לצמצם את שפיכות הדמים ואת הנזק לעיר.
בזכות תרומתו הגדולה לאירועים אלו זכה נורדלינג בצלב המלחמה הצרפתי, וכן להנצחה גם ברובע האחד עשר של פריז.
ראו גם

שחרור פריז
הערות שוליים

↑  כתבה מ-10 במאי ,1958
| --- | --- |
בקרת זהויות :  BnF: cb14405090d (data)  GND: 124388264  ISNI: 0000 0003 5944 8208  LCCN: no2002097563  RERO: 02-A009038228  SELIBR: 301817  SNAC: w6516jjs  SUDOC: 086091522  VIAF: 220001786   WorldCat (עם VIAF): 220001786
רוני גבעתי

| --- | --- |
אין תמונה חופשית
 לידה:  19 באפריל 1940 כפר בלום, פלשתינה (א"י) 
 פטירה:  2 באפריל 2014 (בגיל 73) קיבוץ עין גדי 
 מדינה:  ישראל 
 עיסוק:  סופרת, מתרגמת, סופרת ילדים ועורכת
 שפות היצירה:  עברית 
 בן זוג:  יואב
 מספר צאצאים:  3
 פרסים והוקרה:  פרס היצירה לסופרים עבריים (2010)  פרס זאב לספרות ילדים ונוער (1991, 1997) 
 
רוני גבעתי  (19 באפריל 1940 – 2 באפריל 2014) הייתה סופרת, מתרגמת, סופרת לילדים ועורכת ישראלית.
ביוגרפיה

רוני גבעתי נולדה וגדלה בקיבוץ כפר בלום שבעמק החולה. נופי ילדותה נספגו בה באינטנסיביות רבה, והיו עתידים ללוות את סיפוריה לגדולים ולקטנים. בשנת 1949 יצאה עם הוריה לשליחות בת שנתיים באנגליה. את לימודי התיכון שלה השלימה בקיבוץ איילת השחר, ולפני גיוסה עבדה כמדריכת נוער בבאר שבע.
לאחר נישואיה השתקעה ב-1960 בקיבוץ עין גדי, שבו הייתה חברה עד מותה.
למדה בסמינר למורים בית ברל, ובמשך 21 שנה עבדה כמורה בבית הספר בקיבוצה. היא השתלמה בלימודי אמנות ובספרות אנגלית, באוניברסיטה העברית בירושלים, ולימים גם תרגמה מספרות הילדים האנגלית.
החלה לכתוב בשנת 1970.
פרסמה עשרות ספרים לילדים, לנוער ולמבוגרים. נופי החי והצומח של נאות עין גדי הם גיבורי הסיפורים ברבים מספריה.
משנת 1978 שימשה כעורכת של ספרי ילדים בהוצאת הקיבוץ המאוחד.
זכתה לשיתוף פעולה פורה מצד מאיירי ספרים, ובהם גם אורי שולביץ.
רוני גבעתי נקברה בקיבוצה עין גדי.
ספריה > ספריה לילדים

ילדי הבריכה הנסתרת; ציירה: אראלה, תל אביב: מ' מזרחי ('מועדון הספר הטוב לבני הנעורים), 1974. (זכה בעיטור אנדרסן)
סוד הסבך הקסום, תל אביב: הקיבוץ המאוחד, תשמ"א 1980.
הזאב הלבן, תל אביב: הקיבוץ המאוחד ('גורים: ספריה לקורא הצעיר'), תשמ"ב 1981.
אור בארץ הענקים; איורים: אבי כץ, תל בביב: ספרית פועלים, תשמ"ד 1984.(הספר בקטלוג ULI)
ברבורים מאגם אחר; איורים: אבי כץ, תל אביב: ספרית פועלים, תשמ"ט 1989. (זכה בפרס זאב לספרות ילדים ונוער)
משאלות חורף; איורים: הִלה חבקין, תל אביב: ספרית פועלים ('סדרת נעורים'), תשנ"ג 1993. (רומן)
ילדת האפרסמון, תל אביב: עם עובד, תשנ"ו 1995.
ציפור העץ; איורים: הלה חבקין, תל אביב: הקיבוץ המאוחד ('קריאת עשרה'), תשנ"ז.
איילות בשלג; איורים: יערה עשת, תל אביב: ספרית פועלים ('סדרת נעורים'), תש"ס 2000.
שתי נערות יחפות, תל אביב: גוונים, תשס"א 2001. (רומן)
כמו רוח מדבר, בני ברק: ספרית פועלים ('נעורים'), תשס"ג 2002.
ספריה > ספריה למבוגרים

פרחים כמוסים: סיפור, ירושלים – תל אביב: מ' ניומן, תשל"ה.
בין שתיקות, תל אביב: הקיבוץ המאוחד, 1987. (פינות ונקודות מפנה בחייו של יצחק צוקרמן)
רושם של שלוה, תל אביב: הקיבוץ המאוחד, 1990. (רומן)
כמו פרי, תל אביב: הקיבוץ המאוחד, תשנ"ז 1997. (רומן)
להביט בראי המים, בני ברק: הקיבוץ המאוחד, 2006. (רומן)
נערת הפרפרים והליצן, בני ברק: הקיבוץ המאוחד ('צעירים'), תשס"ח 2008. (רומן)
חליל בודד בחושך; העורכת: יונה טפר, בני ברק: הקיבוץ המאוחד ('צעירים'); ספרית פועלים, תש"ע 2010.
ספריה > תרגומיה

אורי שולביץ, מעשה באוצר; תרגמה: רוני גבעתי, תל אביב: הקיבוץ המאוחד, תשמ"א.
איבן סאותהול, שוחת-השועלים; תרגמה מאנגלית: רוני גבעתי, תל אביב: הקיבוץ המאוחד ('אופיר: ממיטב ספרות הילדים'), תשמ"ב 1982.
ספריה > בעריכתה

שנים נגד שתים: שהם ארבעה ספורים לילדים... כתובים בעט של צ'ארלס דיקנס, מתֻרגמים לעברית בידי אוריאל אופק ומאירים בידי אבנר כץ; עורכת: רוני גבעתי, תל אביב: הקיבוץ המאוחד, תשמ"א.
רוני גבעתי (עורכת), צִמוקים ושקדים: מבחר אגדות וספורים לילדים; ציורים: אבנר כץ, תל אביב: הקיבוץ המאוחד, תשמ"ב. (הופיע במספר מהדורות נוספות)
פרסים

1974 – פרס רחל ניומן לביכורי יצירה (בית הסופר ע"ש חיים הזז).
1979 – עיטור אנדרסן, על ספרה "ילדי הבריכה הנסתרת".
1991 – פרס זאב לספרות ילדים ונוער, על ספרה "ברבורים מאגם אחר".
תשנ"ח – פרס ראש הממשלה לסופרים עבריים.
תש"ע – פרס ראש הממשלה לסופרים עבריים.
הערות שוליים

1 2  רוני גבעתי, באתר קיבוץ עין גדי.
↑  רוני גבעתי באתר "אבלים".
↑  התמר, מטאפורה לחיים, באתר הארץ, 22 באוקטובר 2002.
↑  אורה ערמוני, סיפור מהחיים, עיתונות קיבוצית, 16 בפברואר 2006.
↑  אורה ערמוני, פרפרים בבטן, mynet קיבוץ, 30 במרץ 2009.
↑  פרס ניומן לביכורי יצירה, דבר, 28 בדצמבר 1973.
↑  צל"ש לסופרים ישראלים, מעריב, 11 במאי 1979.
↑  הוכרזו הזוכים בפרסי אשכול לספרות, אתר "הבמה", 27 בדצמבר 2009.
| --- | --- |
בקרת זהויות :  NLI: 987007261739805171  BnF: cb155252822 (data)  GND: 1159146616  ISNI: 0000 0000 6663 5667  LCCN: n82148861  VIAF: 64315167   WorldCat (עם VIAF): 64315167
ראול מנדוזה

| --- | --- |
אין תמונה חופשית
 לידה:  16 בספטמבר 1991 (בן 33) קורדובה, וראקרוס, מקסיקו
 שם במה:  ג'ינזו ראול מנדוזה רוני מנדוזה טרייבאל קרוז דל טורו
 משקל:  86 ק"ג
 גובה:  1.70 מטר
 מקום מגורים:  אורלנדו, פלורידה, ארצות הברית
 לאום:  מקסיקני
 קריירה מקצוענית:  16 בספטמבר 2006 – הווה (18 שנים)
 מאמנים:  אנג'ל דל פוטורו בלאק טייגר גראן אפאצ'י אל מקסיקנו ריקי מרווין סימבה
 ליגות:  WWE
 
ראול מנדוזה (באנגלית: Raúl Mendoza; נולד ב-16 בספטמבר 1991) הידוע יותר בשם הבמה שלו, קרוז דל טורו הוא מתאבק מקסיקני, המופיע בארגון ההיאבקות WWE, בתוכנית הדגל Raw.
קריירת היאבקות מקצועית > ארגונים עצמאיים (2006–2016)

מנדוזה ערך את הבכורה שלו בענף ההיאבקות המקצועית ב-16 בספטמבר 2006. במהלך עשר השנים הבאות התחרה מנדוזה בארגונים עצמאיים ברחבי מקסיקו כמו DTU, PdM, IWRG, ארגון הלוצ'ה ליברה המוכר AAA ובארגון היפני Pro Wrestling Noah.
קריירת היאבקות מקצועית > WWE > טורניר משקל קל ו-NXT‏ (2016–2020)

מנדוזה הוכרז כאחד מ-32 המשתתפים בטורניר משקל קל שקבע את אלוף ה-WWE במשקל קל, כשהוא מייצג את מקסיקו. מנדוזה הודח מהטורניר עוד בסיבוב הראשון על ידי בריאן קנדריק. לאחר הטורניר, מנדוזה הוחתם לחוזה פיתוח עם ה-WWE ונשלח ל-NXT. מנדוזה ערך את הופעת הבכורה שלו ב-25 במאי 2017 בהפסד לולווטין דרים. ב-9 בפברואר 2018 מנדוזה ניצח בקרב באטל רויאל אשר קבע את המועמד לתואר אליפות NXT. יום לאחר מכן, מנדוזה התחרה בקרב על האליפות ונוצח על ידי האלוף, אנדרדה "סיין" אלמאס. ב-12 בספטמבר, מנדוזה נוצח על ידי לארס סאליבן. ב-31 באוקטובר, מנדוזה והומברטו קאריו הפסידו בקרב זוגות לדני בורץ' ואוני לורקאן. ב-5 בדצמבר, מנדוזה והומברטו קאריו הפסידו בקרב זוגות לסטיב קאטלר וווסלי בלייק. ב-17 באפריל בפרק של התוכנית NXT UK, מנדוזה והומברטו קאריו הפסידו לג'ו קופי ומארק קופי. ב-8 במאי, מנדוזה ניצח את רידיק מוס. ב-19 ביוני, מנדוזה הפסיד לדמיאן פריסט. ב-23 ביולי בתוכנית 205 לייב, מנדוזה והומברטו קאריו ניצחו את גראן מטאליק וקאליסטו. ב-11 וב-25 בספטמבר, מנדוזה נוצח על ידי קמרון גריימס, אך ב-11 בדצמבר, מנדוזה נקם וניצח את אותו גריימס לאחר הסחת דעת מצד קושידה. ב-25 באוקטובר בתוכנית 205 לייב, מנדוזה ניצח את טוני ניס. בשבועיים לאחר מכן הפסיד לאלוף ה-NXT במשקל קל, ליאו ראש בקרבות שאינם היו על התואר. ב-15 בנובמבר, מנדוזה וליאו ראש ניצחו בקרב זוגות את ארייה דבארי וטוני ניס. ב-29 בנובמבר, מנדוזה נוצח בקרב יחידים על ידי ארייה דבארי; לעומת זאת, הוא הצליח לנצח את אותו דבארי שבועיים לאחר מכן. ב-6 בדצמבר בתוכנית 205 לייב, מנדוזה הפסיד לאנג'ל גרזה. ב-17 בינואר 2020 בתוכנית 205 לייב, מנדוזה הפסיד לאייזיאה "סוורב" סקוט, כששבועיים לאחר מכן, הוא הפסיד לחואקין ויילד. ב-19 בפברואר בתוכנית NXT, מנדוזה וחואקין ויילד הפסידו בקרב זוגות ל-Grizzled Young Veterans (זאק גיבסון וג'יימס דרייק). יומיים לאחר מכן ב-205 לייב, מנדוזה גבר על חואקין ויילד. בקרב השלישי בין מנדוזה לויילד, שנערך ב-28 בפברואר, מנדוזה נחל הפסד.
קריירת היאבקות מקצועית > WWE > לגאדו דל פנטסמה (2020–היום)

ב-11 במרץ בתוכנית NXT, מנדוזה הפסיד לקושידה. לאחר הקרב, הוא נחטף על ידי קבוצת אנשים רעולי פנים והוכנס אל תוך מסחרית במגרש החניה. ב-1 באפריל בתוכנית NXT, חואקין ויילד נחטף גם הוא על ידי קבוצת רעולי הפנים. ב-10 ביוני בתוכנית NXT, מנדוזה ערך את החזרה שלו ביחד עם ויילד, כשהם נחשפו כרעולי הפנים המסתוריים ואף חברו לשורות סנטוס אסקובר. השלושה תקפו את דרייק מאבריק, מעשה שהגדיר את דמות הקבוצה כרעה. שבוע לאחר מכן, אסקובר חשף את שם הקבוצה כ"לגאדו אל פנטסמה". באותה התוכנית, הם תקפו פעם נוספת את מאבריק. בלילה השני של הספיישל המסיבה האמריקאית הגדולה, שנערך ב-8 ביולי, לגאדו אל פנטסמה ניצחו את דרייק מאבריק ובריזנגו (פאנדנגו וטיילר בריז). באירוע NXT TakeOver XXX, שנערך ב-22 באוגוסט, מנדוזה וחואקין ויילד התמודדו מול בריזנגו (פאנדנגו וטיילר בריז) ודני בורץ' ואוני לורקאן בקרב זוגות משולש אשר קבע את הטוענים לכתר לאליפות הזוגות של NXT, שבסופו בריזנגו ניצחו. ב-30 בדצמבר, מנדוזה וחואקין ויילד הפסידו בקרב זוגות ללוצ'ה האוס פארטי (גראן מטאליק ולינסה דוראדו). ב-15 בינואר 2021 בפרק של התוכנית 205 לייב, מנדוזה וחואקין ויילד ניצחו את הבוליווד בויז (סמיר סינג וסוניל סינג) בסיבוב הראשון של טורניר הזוגות לזכר דאסטי רודס. השניים צלחו את שלב רבע הגמר, שהתקיים ב-3 בפברואר בפרק של התוכנית NXT, כשניצחו את לוצ'ה האוס פארטי (גראן מטאליק ולינסה דוראדו) וכתוצאה מכך העפילו לשלב הבא. לעומת זאת, הם הודחו מהטורניר בשלב חצי הגמר, שהתקיים שבוע לאחר מכן על ידי זוכי הטורניר, MSK (נאש קרטר ווס לי). ב-17 במרץ, לגאדו דל פנטסמה ניצחו את בריזנגו. ב-27 באפריל, לגאדו דל פנטסמה ניצחו בקרב המרכזי של התוכנית שהיה קרב שלושה נגד שלושה את אלוף ה-NXT במשקל קל, קושידה, ואת אלופי הזוגות, MSK. ב-18 במאי, מנדוזה וחואקין ויילד גברו על טימותי טאצ'ר ותומאסו צ'אמפה. ב-1 ביוני, מנדוזה וויילד כשלו בניסיונם לזכות באליפות הזוגות לאחר שהפסידו ל-MSK. באירוע NXT TakeOver: In Your House, שנערך ב-13 ביוני, קבוצת לגאדו הפסידה בקרב המנצחים זוכים בהכל וכשלה בניסיונה לזכות באליפות צפון אמריקה ובאליפות הזוגות לאחר שהפסידו לאלופים, ברונסון ריד ו-MSK. ב-30 בנובמבר בפרק של התוכנית NXT 2.0, מנדוזה וויילד הפסידו לקייל אוריילי וון וגנר בקרב אשר קבע את זהות הטוענים לכתר לאליפות הזוגות של NXT מול אימפריום (פביאן אייכנר ומרסל ברטל) באירוע NXT WarGames. ב-18 בינואר 2022 בפרק של התוכנית NXT 2.0, מנדוזה וויילד הודחו כבר בסיבוב הראשון מטורניר הזוגות לזכר דאסטי רודס זאת לאחר שהפסידו למאליק בלייד ואדריס אנופה. ב-1 בפברואר בפרק של התוכנית NXT 2.0, מנדוזה וויילד הפסידו בקרב זוגות לאלוף ה-NXT, ברון ברייקר ותומאסו צ'אמפה. ב-15 במרץ, מנדוזה נחל הפסד לנציג הרוסטר הראשי, דומיניק מיסטריו.
אליפויות והישגים

הישגים במגזין ההיאבקות Pro Wrestling Illustrated – PWI
PWI דירג אותו במקום ה-309 מתוך 500 המתאבקים הטובים ביותר לשנת 2016
ראול מיירלש

ראול ז'וזה טרינדאדה מיירלש (בפורטוגזית: Raul José Trindade Meireles; נולד ב-17 במרץ 1983 בפורטו שבפורטוגל) הוא כדורגלן עבר פורטוגזי ששיחק בעמדת הקשר אחורי. ייצג את נבחרת פורטוגל במונדיאל 2010 ו-2014 וביורו 2008 ו-2012.
קריירת מועדונים

מיירלש התחיל את הקריירה שלו בבואבישטה מהליגה השנייה בפורטוגל. בשנת 2004 עבר לפורטו עמה זכה ב-4 אליפויות, 4 גביעים ו-3 גביע סופרקאפ. בעונת 2006/2007 הבקיע את שערו הראשון באירופה בתיקו 1-1 עם צ'לסי. בעקבות יכולתו המרשימה צ'לסי וליברפול התעניינו בשחקן. ב-29 באוגוסט 2010, עבר מיירלש לליברפול תמורת 11.5 מיליון פאונד ויום למחרת הוצג באצטדיון אנפילד עם הספרה 4 על הגב. ב-12 בספטמבר 2010 ערך את הופעת הבכורה שלו בפרמייר ליג בתיקו 0-0 עם ברמינגהאם סיטי. ב-16 בספטמבר 2010 ערך את הופעת הבכורה שלו בליגה האירופית בניצחון 1-4 על סטיאווה בוקרשט.
ב -31 באוגוסט 2011, מיירלש חתם בצ'לסי על חוזה לארבע שנים עבור סכום שהוערך ב-12 מיליון פאונד. ואף זכה במדי צ'לסי בליגת האלופות ובגביע ה-FA.
ב -3 בספטמבר 2012, חתם בפנרבחצ'ה הטורקית תמורת 8 מיליון יורו.
קריירה בינלאומית

בצעירותו היה מיירלש חלק מנבחרת פורטוגל עד גיל 21. בשנת 2006 זומן לראשונה לסגל הנבחרת הבוגרת. ביורו 2008 הבקיע את שערו הראשון במדי הנבחרת נגד טורקיה ובהמשך המשחק פפה הבקיע שער נוסף והמשחק נגמר ב-0:2.
שער חשוב נוסף של מיירלש הוא במשחק הפלייאוף נגד בוסניה והרצגובינה על העלייה למונדיאל 2010. במונדיאל 2010 עצמו הבקיע את השער הראשון בניצחון פורטוגל 0-7 על צפון קוריאה ב-21 ביוני 2010.
עם תחילת קמפיין מוקדמות יורו 2012 הבקיע מיירלש 2 שערים אחד בתיקו 4-4 עם קפריסין ואחד בניצחון 1-3 נגד איסלנד.
תארים

אליפויות פורטוגל:
2005/06, 2006/07, 2007/08, 2008/09
גביעי פורטוגל:
2005/06, 2008/09, 2009/10
הסופרקאפ הפורטוגזי:
2006, 2009, 2010
ליגת האלופות:
2011/12
הגביע האנגלי
2011/12
אליפות טורקיה:
2013/2014
הגביע הטורקי:
2012/2013
רות מינסקי סנדר

| --- | --- |

 לידה:  3 במאי 1926 לודז', רפובליקת פולין 
 פטירה:  ינואר 2024 (בגיל 97) 
 שם לידה:  Rifkele Riva Minska 
 מדינה:  ישראל 
 שפות היצירה:  עברית 
 מספר צאצאים:  4 
 
רות מינסקי סנדרוביץ' (נולדה ב-3 במאי 1926) היא סופרת וניצולת שואה. היא כתבה שלושה ספרים על קורותיה בשואה: "הכלוב", "החיים" "וגברת השואה".
ראשית חיים

ריבקל'ה ריבה מינסקה נולדה בלודז' שבפולין לאברומלה ונחה מינסקה. ריבה נולדה ב-3 במאי 1926. היא הייתה הרביעית מבין שבעה ילדים: שאנלה, יענקלה ומלה קדמו לה; האחים מוטלה, מוישל'ה ולייבלה צעירים ממנה. אביה של ריבה, אברומלה מינסקה נפטר זמן קצר לאחר לידתו של מוישלה.